**СЪОБЩЕНИЕ ЗА ПРОВЕЖДАНЕ НА КОНСУЛТАЦИИ**

*(съгл. чл.20, ал.1, т.1 на Наредбата за условията и реда за извършване на екологична оценка на планове и програми)*

по *Доклад за екологична оценка* на *Генерален план на пристанищен терминал „Видин-център“, част от пристанище за обществен транспорт Видин*

1. **Информация за Възложителя на Генералния план**

**ДЪРЖАВНО ПРЕДПРИЯТИЕ „ПРИСТАНИЩНА ИНФРАСТРУКТУРА“ (ДППИ)**

Представлявано от Ивайло Иванов – Генерален директор

**Пълен пощенски адрес**

1574, гр. София, бул. Шипченски проход № 69

**Лице за контакт от страна на Възложителя:**

инж. Юлиян Филипов

**Телефон, факс, e-mail:**

0971 68385, [j.filipov@bgports.bg](mailto:j.filipov@bgports.bg)

**Лице за контакт от страна на проектантския екип:**

Арх. Николай Няголов

**Телефон, факс, e-mail:**

0888 239653, [nnyagolov@abv.bg](mailto:nnyagolov@abv.bg)

1. **Обща информация за проекта на Генералния план**

**а) Основание за изготвяне на Генералния план**

Изработването на плана е разрешено със съвместна Заповед № РД-08-283/05.06.2023 г. на министъра на транспорта и съобщенията и РД-02-14-605/01.06.2023 г. на министъра на регионалното развитие и благоустройството.

**б) Период на действие и етапи на изпълнение на Генералния план**

Прогнозният период на действие на плана е 20 години, ако няма настъпили значителни икономически и други обществени промени. В проекта не са заложени етапи на изпълнение. Изпълнението ще зависи от бъдещите инвестиционни инициативи на ДППИ и настоящия държавен оператор или бъдещ концесионер.

**в) Териториален обхват**

Пристанищен терминал „Видин-център“ е разположен в централната градска част на гр. Видин, на десния бряг по течението на р. Дунав от речен км 789.900 до км 791.300, като е съществуващ специализиран пътнически терминал. Териториалният обхват на Генерален план включва пристанищна територия (шест поземлени имота с идентификатори 10971.501.412, 10971.502.204, 10971.502.839, 10971.502.917, 10971.502.918 и 10971.502.919) и пристанищна акватория (оперативната акватория, зоните за подхождане и маневриране са р. Дунав, като попадат в обхвата на поземлен имот с идентификатор 10971.307.1).

**г) Засегнати елементи от Националната екологична мрежа /НЕМ/**

Територията и акваторията на пристанищния терминал не засягат елементи от Националната екологична мрежа.

**д) Основни цели на Генералния план**

Генералният план за развитие на пристанището е необходимата устройствена основа за изграждането, разширяването и развитието на всяко пристанище за обществен транспорт. С него се определят концепциите за дългосрочно развитие на съответната територия и акватория.

**Целта** на Генералния план е осигуряване на устройствени възможности за осъществяване на инвестиционните намерения на българската държава в пристанищна инфраструктура (активи) – публична държавна собственост (министърът на транспорта и съобщенията чрез ДППИ), и на държавния пристанищен оператор с оглед - подобряване на условията за обработка на пътникопотока от пасажери, създаване на възможности за нови корабни места, като и цялостно повишаване на капацитета на пристанището.

**Задача** на проекта на Генерален план е въз основа на извършеното техническо и технологично обследване на съществуващото положение на пристанището за обществен транспорт и инфраструктурния му капацитет да се аргументират възможностите за бъдещо развитие и да се предложат обосновани решения в съответствие с изискванията на ЗМПВВППРБ и на *Наредба № 10 за обхвата и съдържанието, изработването, одобряването и изменението на генералните планове на пристанищата за обществен транспорт*.

**Генерални цели:**

1. развитие и модернизация на пристанищната инфраструктура;
2. развитие на туризма, създаване на условия за отдих и спорт;
3. облекчаване и увеличаване на транзита през България до и от Европейския съюз и в направление пристанищата от делтата на река Дунав.

**Конкретните цели:**

1. привличането на частни инвестиции за поддържане и развитие на пристанищната инфраструктура и подобряване на обслужването на пътници;
2. създаване на условия за нарастване на броя на обслужените пътници и преди всичко на круизните пътници с цел развитие на туризма;
3. осъществяване на екологични мероприятия – система за събиране на отпадъци от корабите[[1]](#footnote-1);
4. повишаване нивото на безопасност и сигурност;
5. създаване на условия за по ефективно използване на пристанищните съоръжения чрез разширяване на обхвата и обема на услугите.

**е) Финансиране на Генералния план**

Финансирането е с държавни средства.

**ж) Срокове и етапи на изготвянето на Генералния план и наличие, нормативно регламентирано на изискване за обществено обсъждане или др. процедурна форма за участие на обществеността**

Генералният план се изготвя едноетапно, като няма нормативно регламентирано изискване за провеждане на обществено обсъждане.

1. **Информация за органа, отговорен за прилагането на Генералния план**

Отговорен орган за прилагането на Генералния план е КЛОН - ТЕРИТОРИАЛНО ПОДЕЛЕНИЕ „ПРИСТАНИЩЕ ЛОМ“ НА ДП „ПРИСТАНИЩНА ИНФРАСТРУКТУРА”.

1. **Орган за приемане/одобряване/утвърждаване на Генералния план**

Генералният план се одобрява съвместно от Министерство на регионалното развитие и благоустройството и Министерство на транспорта и съобщенията.

1. **Информация за начина на заплащане на дължимата такса в размер, определен съгласно Тарифата за таксите, които се събират в системата на Министерството на околната среда и водите**

Дължимата такса в размер, определен съгласно Тарифата за таксите, които се събират в системата на Министерство на околната среда и водите, е заплатена на 23.07.2025г с платежно нареждане № PB14474523.

1. **Място за публичен достъп**

Докладът за екологична оценка с всички приложения към него и проектът на Генералния план са предоставени за публичен достъп:

* на интернет страницата на ДППИ, на адрес: <http://www.bgports.bg/bg/page/121>
* в сградата на ДППИ, на адрес: 1574, гр. София, бул. Шипченски проход № 69, всеки работен ден от 10.00 до 16.30 ч.

1. **Време за публичен достъп**

Публичният достъп се осигурява за 30 дни след датата на публикуване на настоящото съобщение: от **04.08.2025 г. до 05.09.2025 г.**, включително.

1. **Начин за изразяване на становище**

Становищата и мненията могат да се депозират в срок **до 05.09.2025 г**., включително:

* с писма до ДППИ, на адрес: 1574, гр. София, бул. Шипченски проход № 69;
* по електронна поща: [office@bgports.bg](mailto:office@bgports.bg)

1. *Пристанищният терминал е със съществуваща, внедрена система за събиране на отпадъци от корабите* [↑](#footnote-ref-1)